ଭୁବନେଶ୍ୱର, ୦୯|୦୭ଃ ରାଜ୍ୟରେ ଆଉ ୪ ଜଣ କରୋନା ଆକ୍ରାନ୍ତ ପ୍ରାଣ ହରାଇଛନ୍ତି । ଏହାମଧ୍ୟରୁ ଭଦ୍ରକ ଜିଲ୍ଲାରୁ ଜଣେ ଥିବା ବେଳେ ଗଞ୍ଜାମରୁ ୩ଜଣ ରହିଛନ୍ତି ।
ମୃତ୍ୟୁବରଣ କରିଥିବା ୪ ଆକ୍ରାନ୍ତ ହେଲେ ଭଦ୍ରକର ଜଣେ ୫୮ ବର୍ଷର ବ୍ୟକ୍ତି । ସେ ମଧୁମେହ ଓ କିଡନୀ ରୋଗରେ ପୀଡିତ ଥିଲେ । ସେହିପରି ଗଞ୍ଜାମର ଜଣେ ୫୮ ବର୍ଷର ବ୍ୟକ୍ତି ଯିଏକି ଯକ୍ଷ୍ମା ରୋଗରେ ପୀଡିତ ଥିଲେ, ମଧୁମେହ ଓ ହାଇପରଟେନସରେ ଶିକାର ୬୫ ବର୍ଷୀୟା ମହିଳା ଓ ଆଉ ଜଣେ ମଧୁମେହ ପୀଡିତ ମଧ୍ୟ ପ୍ରାଣ ହରାଇଛନ୍ତି ।
ସୂଚନାଯୋଗ୍ୟ ଯେ, ରାଜ୍ୟରେ ବର୍ତ୍ତମାନ ସୁଦ୍ଧା ମୋଟ୍ ୧୧୨୦୧ଜଣ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି । ଏଥିମଧ୍ୟରୁ ୪୧୨୮ ଟି ଆକ୍ଟିଭ୍ କେସ୍ ରହିଥିବା ବେଳେ ୭୦୦୬ ଜଣ ସୁସ୍ଥ ହୋଇ ଘରକୁ ଫେରିଛନ୍ତି । ଏବେସୁଦ୍ଧା ରାଜ୍ୟରେ ୩୧୪୯୮୭ଟି ସାମ୍ପୁଲ ଟେଷ୍ଟ୍ ହୋଇଛି ।
